Verlate motor lei tot gru-vonds | Maroela Media
Ao. Matome Masedi, woordvoerder van die polisie, het gesê die polisie is omstreeks 20:00 na Pretoriaweg in die Nooitgedacht-gebied ontbied waar 'n Suzuki-voertuig langs die pad gelos is.
"Die beamptes was verras om te vind die motor was nie gesluit nie al was daar waardevolle items binne-in," het Masedi gesê. Toe beamptes die kattebak van die voertuig oopmaak, het hulle die liggaam van 'n 50-jarige vrou daarin gevind. Dit is nie duidelik hoe sy dood is nie.
Volgens die privaat veiligheidsmaatskappy, Drift Reaction, het een van hul veiligheidsbeamptes die voertuig Donderdag omstreeks 16:00 naby 'n begraafplaas in die gebied opgemerk. Toe hy 'n halfuur later terugkeer, was die voertuig weg. Hy het die voertuig later die aand weer opgemerk, waar dit hierdie keer langs die pad gestaan het en het die polisie ontbied.
Muldersdrif is nie vêr van Krugersdorp af nie. Lyk my dit is mode daar rond om lyke in kattebakke te los.
Geen wet en orde nie …polisie tel net oral die stukke op ….niemand is eers bang vir die polisie ….useless !
Hier in my gemeenskap saam ons sektor sal hul dadelik optree as n verdagte voertuig net stilstaan of verdag lyk en dank die Vader ons het nog nie so geval gehad nie